Romos olimpinis stadionas

Romos olimpinis stadionas () – pagrindinis Romos stadionas. Jame vyksta Italijos futbolo rinktinės ir Italijos regbio rinktinės „namų“ rungtynės, taip pat dvejų Serie A ekipų (S.S. Lazio ir A.S. Roma) „namų“ rungtynės. Stadionas buvo atidarytas 1937 m. Po paskutinio atnaujinimo 2008 m. jame telpa 72 700 žmonių.
Šiame stadione vyko 1960 m. vasaros olimpinės žaidynės, 1987 m. Pasaulio lengvosios atletikos čempionatas, 1990 m. pasaulio futbolo čempionatas ir 2009 m. UEFA čempionų lygos finalinės rungtynės.

Sporto renginiai 
 1968 m. Europos futbolo čempionatas. Finale Italija įveikė Jugoslaviją 2:0
 1977 m. Europos futbolo taurė. Finale Liverpool F.C. įveikė Borussia Mönchengladbach 3:1
 1980 m. Europos futbolo čempionatas. Finale Vokietijos rinktinė įveikė Belgiją 2:1
 1984 m. Europos futbolo taurė. Liverpool klubas po baudinių serijos nugalėjo A.S. Romos ekipą
 1990 m. Pasaulio futbolo čempionatas. Finale Vakarų Vokietija (1:0) nugalėjo Argentiną
 1996 m. UEFA čempionų lygos finale Juventus F.C. po baudinių serijos tapo čempionais prieš AFC Ajax komandą
 2009 m. UEFA čempionų lygos finale FC Barcelona (rezultatu 2:0) palaužė Manchester United FC ekipą
 2020 m. stadione vyko XVI Europos futbolo čempionato grupių ir 1/4 finalo varžybos bei turnyro atidarymo ceremonija.

Koncertai 
Olimpiniame stadione vyksta ne tik sporto, bet ir muzikos renginiai. Savo pasirodymus jame surengė tokie atlikėjai kaip Madonna, Depeche Mode, George Michael, U2, R.E.M., Tina Turner, David Bowie, Sting, Eros Ramazzotti ir kiti.

Nuorodos 

Italijos futbolo stadionai
Romos sportas
Italija olimpinėse žaidynėse
Regbis